El projecte "Ciutat, territori, paisatge", promogut pel Departament de Territori i Sostenibilitat conjuntament amb el Departament d'Educció i l'Observatori del Paisatge de Catalunya, té l'objectiu d'impulsar la nova cultura del territori i de sensibilitzar la població adolescent envers els valors del paisatge i els canvis significatius que s'hi estan produint.
El projecte s'emmarca dins dels objectius d'educació i sensibilització que estableix el Conveni Europeu del Paisatge (CEP) i que recull la Llei de protecció, gestió i ordenació del paisatge de Catalunya.
El projecte "Ciutat, territori, paisatge" segueix la tradició de la geografia escolar, però introdueix la visió del paisatge del CEP, que incorpora els aspectes dinàmics, la dimensió social i la percepció humana.
I ho fa a partir de tres idees principals:
1) el paisatge és una realitat canviant,
2) les persones són alhora actors i autors, constructors i destructors dels paisatges, i
3) les persones perceben i viuen de manera diferent els paisatges.
El projecte es basa en les oportunitats que ofereixen les noves tecnologies per l'aprenentatge i té un enfocament interdisciplinari (incorpora conceptes i procediments geogràfics, històrics, econòmics, mediambientals), és basa en el "treball per projectes" (emprat actualment en els diversos nivells educatius) que incentiva la implicació i dedicació dels estudiants, reforça les competència escolars bàsiques (entre elles les relatives al coneixement, a la comunicació i a la competència social i ciutadana).
El treball dels estudiants s'articula sempre a partir d'una pregunta sobre un paisatge a la qual s'ha de donar una resposta global.
Per obtenir aquesta resposta els continguts es presenta una seqüència d'accions o d'exercicis pautats i avaluables, la resolució del quals permet arribar a la resposta final.
Els estudiants han d'aplicar l'observació,,la reflexió i la capacitat d'aprendre a aprendre, hi ha un important desenvolupament de la competència comunicativa textual (oral i escrita) i audiovisual, s'aprofundeix en el tractament de la informació, i s'afavoreixen l'autonomia i la iniciativa personals.
Els materials "Ciutat, territori, paisatge" es basen en l'ús de dos tipus de recursos complementaris:
Per tal de tractar la diversitat de paisatges i de problemàtiques paisatgístiques de Catalunya i de fer-ho de manera que pogués implicar l'alumnat de qualsevol comarca del país, s'han seleccionat paisatges representatius de diversos territoris de Catalunya.
Els temes estudiats corresponen als continguts inclosos dins el currículum escolar: la ciutat, el món rural, les energies, la indústria, el turisme, etc. Per a cada paisatge es formula una pregunta d'estudi que orienta el treball de l'alumnat i a la qual cal donar una resposta argumentada al final del procés.
D'aquesta manera es presenta una problemàtica que provoca la reflexió intel·lectual (individual i del grup de treball) sobre com evoluciona el paisatge, sobre què el fa evolucionar i quina tendència manifesta, i obliga a prendre decisions sobre l'ordenació del territori.
Taula de paisatges i de preguntes d'estudi Font: Projecte d'innovació educativa Ciutat, territori, paisatge.
Materials per a l'Educació Secundària Obligatòria (Busquets, J.; Mayós, C. i Sala, P. (dir.), 2008).
El projecte "Ciutat, territori, paisatge" ha tingut un bona acollida per part de la comunitat educativa i s'ha aplicat als centres educatius i ha estat ben valorat part del professorat i de l'alumnat..
Així mateix, el projecte ha tingut una àmplia difusió a Espanya i arreu d'Europa.
Actualment el projecte "Ciutat, territori, paisatge" té continuïtat en el seu ús i en el projecte "Una finestra oberta al paisatge" que elaboren conjuntament el Departament de Territori i Sostenibilitat, el Departament d'Educació i l'Observatori del Paisatge de Catalunya i que té l'objectiu d'impulsar l'educació en paisatge en els alumnes d'Educació Primària.